stanford-oval/wikipedia huggingface dataset:
Mustilankankaan tuulivoimapuisto

| Mustilankangas |
| --- | --- |
 Tuulivoimaloita Mustilankankaan tuulivoimapuistossa
Valtio:  Suomi
Sijainti:  Kalajoki 
Koordinaatit:  64°16′08″N, 24°03′25″E
Rakentaminen alkoi:  2014 
Sähköverkkoon:  2015 
Valmistunut:  2016 
Kustannus:  110 milj. euroa 
Perustaja:  Tuuliwatti Oy 
Omistaja:  Mustilankagas Tuuli Ky
Operaattori:  Carelin Oy 
Tuulivoimapuisto
Tyyppi:  maatuulivoimalaitos
Sähköasema:  Jylkän sähköasema 
Muuntamo:  oma muuntamo 
Liittymisjännite:  110 kV 
Korkeus:  30–45 m 
Pinta-ala:  9/16 km² 
Tuulivoimalat:  28 × Vestas V126 (3,3 MW)  
Kapasiteetti:  92,4 MW  
Vuosituotanto:  300 GWh 
 fiMustilankangas 
Mustilankankaan tuulivoimapuisto on Pohjois-Pohjanmaalla Kalajoen Mustilankankaalla sijaitseva tuulivoimapuisto, jossa toimii 28 tuulivoimalaa. Niiden yhteiskapasiteetti on 92,4 megawattia. Tuulipuiston rakensi Tuuliwatti Oy, sen omistaa Mustalankangas Tuuli Ky, joka on Exilion Tuuli Ky:n tytäryhtiö, ja sitä operoi Carelin Oy.*  Se oli valmistuessaan hetken ajan Suomen suurin tuulivoimapuisto.
Yleistä

Tuulivoimapuiston kaikki 28 tuulivoimalaa sijaitsevat Kalajoen kirkonkylän itäpuolella matalalla ylängöllä. Matkaa voimalapuiston eteläreunasta keskustaajamaan on neljän kilometriä. Puisto on 6 kilometriä pitkä ja 3 kilometriä leveä. Sen uloimpien tuulivoimaloiden sisään jää 9 neliökilometriä maata, mutta sen kokonaislaajudeksi on myös ilmoitettu 16 neliökilometriä . Voimaloiden paikat ovat paikannimien mukaan Alalampineva, Untisenmaa, Ylilampi, Mustilansuo, Rahkaräme ja Kuurnaräme. Voimaloiden koskeus on 30–45 metriä mpy. Voimalapuiston pohjoispuolen läpi kulkee seututie 786, joka johtaa keskustaajamalta Merijärvelle. Tieltä haarautuu kaakkoon päin sivutie, jolta lähtee kahdeksan tietä voimaloiden luo.
Tuulivoimalat ovat kaikki tanskalaisen Vestaksen toimittamat V126- mallia. Niiden napakorkeus on 137 metriä ja siipinen pituus on 63 metriä, jolloin voimaloiden suurin korkeus on 185 metriä. Voimaloiden kapasiteetiksi ilmoitetaan 3,3 megawattia, jolloin voimalapuiston kokonaiskapasiteetiksi tulee 92,4 megawattia. Voimalan vuosituotannoksi on ilmoitettu 300 gigawattituntia .
Sähköä tuotetaan tuulivoimalaitoksissa 20 kilovoltin jännitteellä, joka nostetaan muuntamolla 110 kilovolttiin. Sieltä se siirretään kolmen kilometrin päähän Jylkän sähköasemalle, jossa se liitetään 220 kilovoltin sähkölinjaan. Tätä sähkölinjaa ollaan korvaamassa 400 kilovoltin sähkölinjalla.
Rakentaminen

Tuulivoimapuistoa alkoi suunnittelemaan S-ryhmän, S-Voiman ja St1:n yhteisesti omistama Tuuliwatti Oy. Vuonna 2012 tehtiin voimalaitospuistosta ympäristövaikutuksien arviointi. Maanrakennustyöt aloitettiin tammikuussa 2014 , mutta jo vuoden 2015 loppupuolella otettiin voimalapuistossa käyttöön 22 tuulivoimalaitosta ja sitä laajennettiin 6 voimalaitoksella kesän 2016 mennessä. Tuuliwatti investoi tuulipuistoon yhteensä 110 miljoonaa euroa.
Ennen Mustilankankaan valmistumista on sen luoteispuolelle vuonna 2015 valmistunut Jokelan tuulivoimapuisto.
Aiheesta muualla

Mustilankankaan tuulivoimapuisto, Kalajoki, ymparisto.fi
Marcus Allbäck

Marcus Allbäck Svenska Idrottsgalanilla vuonna 2013.
Marcus Christian Allbäck (s. 5. heinäkuuta 1973 Göteborg, Ruotsi) on ruotsalainen jalkapalloilija, joka pelasi hyökkääjänä kotimaansa sarjan lisäksi muun muassa Alankomaissa, Italiassa, Saksassa ja Englannissa.
Pitkällä urallaan Allbäck on pelannut Örgyte IS:ssä Ruotsissa, Lyngby FC:ssä ja FC Kööpenhaminassa Tanskassa, SC Heerenvenissä Alankomaissa, AS Barissa Italiassa, Aston Villassa Englannissa sekä Hansa Rostockissa Saksassa.
Allbäck pelasi Ruotsin paidassa monet arvokisat ja teki 29 maalia 74 A-maaottelussa vuosina 1999–2008. Allbäck debytoi Ruotsin paidassa 27. marraskuuta 1999 ystävyysottelussa Etelä-Afrikkaa vastaan. Allbäck auttoi Ruotsin 2–2-tasapeliin Englantia vastaan MM-kisoissa 2006 ensimmäisellä MM-kisamaalillaan. Maali oli 2000:s kisojen historiassa.
Joulukuussa 2009 Allbäck nimitettiin Ruotsin maajoukkuevalmentajan Erik Hamrénin valmennustiimiin apuvalmentajaksi.
Marie-Yasmine Alidou

Marie-Yasmine Alidou (s. 28. huhtikuuta 1995 Montréal, Quebec, Kanada) on kanadalainen jalkapalloilija. Hän edustaa SL Benfican naisten joukkuetta ja Kanadan naisten jalkapallomaajoukkuetta. Hänen pelipaikkansa on keskikenttäpelaaja.
Alidou varttui urheilullisissa merkeissä, sillä hän osallistui jalkapallon lisäksi koripalloon, maastojuoksuun ja yleisurheiluun. Hän liittyi Kanadan maajoukkueeseen 26-vuotiaana helmikuussa 2022.
Nelson Vivas

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Nelson David Vivas
Syntymäaika: 18. lokakuuta 1969 (ikä 54)
Syntymäpaikka:  Granadero Baigorria, Argentiina
Pelipaikka: laitapuolustaja
Pituus: 166 cm
Seurat
| Vuodet | Seura | O | (M) |
| 1989–1990 |  Somisa San Nicolas | – | (–) |
| 1990–1994 |  Quilmes | 35¹ | (1) |
| 1994–1997 |  Boca Juniors | 86 | (3) |
| 1997–1998 |  Lugano | 10 | (2) |
| 1998–2001 |  Arsenal | 40 | (0) |
| 2000 | →  Celta Vigo (laina) | 13 | (0) |
| 2001–2003 |  Internazionale | 19 | (0) |
| 2003 |  River Plate | 7 | (0) |
| 2004–2005 |  Quilmes | 24 | (0) |
| Yhteensä | Yhteensä | 234 | (6) |
Maajoukkue
| 1994–2003 |  Argentiina | 39 | (1) |
 Seurajoukkueuran tilastot kattavat vain kansalliset sarjat.
Nelson David Vivas (s. 18. lokakuuta 1969 Granadero Baigorria, Argentiina) on argentiinalainen entinen jalkapalloilija, pelipaikaltaan laitapuolustaja.
Vivas pelasi pääsarjatasolla argentiinalaisissa Boca Juniorsissa ja River Platessa, englantilaisessa Arsenalissa, espanjalaisessa Celta Vigossa ja italialaisessa Internazionalessa. Argentiinan A-maajoukkueessa hän pelasi 39 ottelua.
Luettelo yli 70 metriä heittäneistä naiskeihäänheittäjistä

Tämä on luettelo yli 70 metriä nykykeihäällä heittäneistä naiskeihäänheittäjistä. Päivitetty 9.5.2017.
| Heittäjä | Maa, jota edustanut | Ensimmäinen 70 metrin ylitys> Tulos | Ensimmäinen 70 metrin ylitys> Pvm | Ensimmäinen 70 metrin ylitys> Paikka | Ennätys> Tulos | Ennätys> Pvm | Ennätys> Paikka | 70 metrin ylitykset> Kilpailut | 70 metrin ylitykset> Heitot |
| --- | --- | --- | --- | --- | --- | --- | --- | --- | --- |
| Barbora Spotáková |  Tšekki | 71,42 | 21.8.2008 | Peking | 72,28 | 13.9.2008 | Stuttgart | 3 | 3 |
| Marija Abakumova |  Venäjä | 71,99 | 2.9.2011 | Daegu | 71,99 | 2.9.2011 | Daegu | 2 | 3 |
| Osleidys Menéndez |  Kuuba | 71,54 | 1.7.2001 | Rethimnó | 71,70 | 14.8.2005 | Helsinki | 3 | 3 |
| Christina Obergföll |  Saksa | 70,03 | 14.8.2005 | Helsinki | 70,20 | 23.6.2007 | München | 2 | 2 |
Lisäksi Abakumova heitti 21. elokuuta 2008 Pekingissä 70,78 metriä mutta tulos mitätöitiin vuonna 2016 paljastuneen dopingkäryn myötä.
Muchas Gracias: The Best of Kyuss

| Muchas Gracias: The Best of Kyuss Kyuss |
| --- | --- | --- |

Kokoelmalevyn tiedot
 Äänitetty : 1991 - 1997
 Julkaistu: 2000
 Tuottaja(t): Kyuss   Chris Goss
 Tyylilaji: Stoner rock
 Levy-yhtiö: Elektra Records
Kyussin muut julkaisut
| ...And the Circus Leaves Town 1995 | Muchas Gracias: The Best of Kyuss 2000 |   |
Muchas Gracias: The Best of Kyuss on Kyussin kokoelmalevy, joka julkaistiin vuonna 2000. Se sisältää kuusi instrumentaalikappaletta, jotka ovat joko b-puolia tai eivät esiinny yhdelläkään albumilla.  Muchas Gracias sisältää 4 live-versiota yhtyeen tunnetuista kappaleista "Thumb" , "Conan Troutman" , "Gardenia" sekä "Freedom Run". Kappaleet julkaistiin alun perin hyvin harvinaisella Live at the Marquee -bonus -CD:llä, joka tuli joidenkin Welcome to Sky Valley -levyjen mukana.
Kappaleluettelo

"Un Sandpiper" (8:14)
"Shine" (5:58)
"50 Million Year Trip (Downside Up)" (5:48)
"Mudfly" (2:26)
Demon Cleaner (5:05)
"A Day Early And A Dollar Extra" (2:16)
"I'm Not" (4:37)
"Hurricane" (2:32)
"Flip The Phase" (2:18)
"Fatso Forgotso" (8:30)
"El Rodeo" (5:30)
"Gardenia" (Live) (6:45)
"Thumb" (Live) (4:41)
"Conan Toutman" (Live) (2:14)
"Freedom Run" (Live) (8:10)
Aiheesta muualla

Muchas Gracias: The Best of Kyuss Discogsissa. (englanniksi)
Albumi Muchas Gracias: The Best of Kyuss Encyclopaedia Metallum -sivustolla (englanniksi)
Lydia Villa-Komaroff

| Lydia Villa-Komaroff |
| --- | --- |
 Lydia Villa-Komaroff vuonna 2017.
Henkilötiedot
Syntynyt: 7. elokuuta 1947 (ikä 77) Las Vegas, New Mexico, Yhdysvallat
Koulutus ja ura
Tutkinnot:  Goucher College Massachusetts Institute of Technology
Väitöstyön ohjaaja:  Harvey Lodish
Tutkimusalue:  molekyylibiologia
Tunnetut työt:  insuliinin tuotto bakteereissa
Lydia Villa-Komaroff (o.s. Villa, s. 7. elokuuta 1947 Las Vegas, New Mexico) on yhdysvaltalainen molekyylibiologi ja yksi ensimmäisistä amerikanmeksikolaisista naisista, jotka suorittivat tohtorintutkinnon luonnontieteistä Yhdysvalloissa. Hänen merkittävimpiä tutkimuksiaan on vuonna 1978 julkaistu artikkeli, jossa kuvataan insuliinin tuotto bakteereissa. Nykyisin suuri osa insuliinista tuotetaan hänen ryhmänsä kehittämillä yhdistelmä-DNA-tekniikoilla.
Elämä

Lydia Villa syntyi kuusilapsisen perheen esikoiseksi New Mexicon Las Vegasissa vuonna 1947. Perheen vanhemmat olivat Yhdysvaltoihin Meksikon vallankumouksen aikaan muuttaneita meksikolaisia. Villa avioitui Anthony Komaroffin kanssa vuonna 1970.
Villa-Komaroff opiskeli aluksi kemiaa Washingtonin yliopistossa, mutta vaihtoi lopulta pääaineensa biologiaan ja siirtyi Goucher Collegeen. Hän suoritti alemman korkeakoulututkinnon vuonna 1970 ja jatkoi opintojaan Massachusetts Institute of Technologyssä, jossa hän tutki polioviruksen RNA:ta ja proteiinintuotantoa. Villa-Komaroff väitteli tohtoriksi vuonna 1975. Häntä pidetään yleisesti kolmantena amerikanmeksikolaisena naisena, joka valmistui tohtoriksi luonnontieteelliseltä alalta, mutta on kertomansa mukaan todellisuudessa luultavasti vasta neljäs tai viides.
Valmistumisensa jälkeen Villa-Komaroff työskenteli muun muassa Nobelin kemianpalkinnolla palkitun Walter Gilbertin ryhmässä Harvardin yliopistossa. Hän julkaisi vuonna 1978 tutkimuksen insuliinin tuotosta bakteereissa, jota pidetään hänen uransa merkittävimpinä julkaisuina.
Julkaisuja

A bacterial clone synthesizing proinsulin. Proceedings of the National Academy of Sciences, 1978, 75. vsk, nro 8, s. 3727–3731.  doi:10.1073/pnas.75.8.3727.
Aiheesta muualla

Kuvia tai muita tiedostoja aiheesta Lydia Villa-Komaroff Wikimedia Commonsissa
Marie Svan

Karin Marie Svan (o.s. Johansson, s. 30. kesäkuuta 1963 Furudal, Rättvikin kunta) on ruotsalainen maastohiihtäjä. Hän edusti aktiiviurallaan IFK Moraa ja Dala-Järna IK:ta. Hän on pituudeltaan 170 cm.
Svan sijoittui 1982 Oslon MM-kilpailuissa 10 kilometrillä kuudenneksi, 20 kilometrillä seitsemänneksi ja 5 kilometrillä 18:nneksi. Calgaryn olympialaisissa 1988 hän oli 5 kilometrillä 21:s.
Svan sijoittui Maastohiihdon maailmancupissa Val di Solen 5 kilometrin perinteisen hiihtotavan kilpailussa toiseksi joulukuussa 1986. Kymmenen parhaan joukkoon hän sijoittui kaikkiaan kuusi kertaa. Hän oli maailmancupin kokonaiskilpailussa kymmenes kaudella 1981–1982.
Svan voitti Ruotsin-mestaruuden 5 ja 10 kilometrillä 1986 sekä viestissä 1985.
Hänen puolisonsa on Gunde Svan.
Maine coon

| Maine coon |
| --- | --- |

Avaintiedot
Alkuperämaa::   Yhdysvallat
Rodun syntyaika::  1800-luku
Rodun lyhenne::  MCO
Kategoria::  II
Muita nimityksiä::  cooni
Ulkonäkö ja terveys
Turkki::  puolipitkä
Paino::  urokset: 6–11 kg   naaraat: 4–7,5 kg
Elinikä::  12–15 vuotta
Neljä vuotta vanha maine coon.
Maine coon on suuri kesy kissarotu. Naaraat painavat noin 4–7 kilogrammaa ja urokset noin 6–11 kilogrammaa. Isompiakin yksilöitä on, varsinkin uroksia. Kissa on rakenteeltaan korkea ja pitkäselkäinen sekä -häntäinen, mikä lisää vaikutelmaa suuresta koosta.
Maine coon on lempeä, rauhallinen ja leikkisä kissa. Sillä on tuuhea ja pitkä turkki, jota on harjattava aina tarvittaessa. Maine coonin korvanpäitä koristavat ilvesmäiset tupsut. Sen kuono on neliömäinen ja vahva. Maine cooneja on monen värisiä, kuten suomalaisia kotikissoja.
Rotu on Yhdysvaltojen Mainen osavaltion kansalliskissa. Ensimmäiset rodun edustajat tuotiin Suomeen vuonna 1989.
Maine coonit ovat ketteriä, ja ne pitävät kiipeilystä. Niille on hyvä rakentaa tukeva ulkotarha tai ulkoilutuksesta on huolehdittava valjaiden avulla. Irti sitä ei saa päästää, sillä se on hyvin luottavainen rotu ja saattaa helposti joutua onnettomuuksiin. Maine coonit tarvitsevat paljon seuraa ja tylsistyvät helposti, joten kissaa ei saisi pitää turhan pitkiä aikoja ilman virikkeitä tai leikkitoveria vahinkojen välttämiseksi. Maine coonit tulevat erittäin hyvin toimeen lasten, muiden kissojen ja jopa koirien kanssa.
Maine coon -rotu muistuttaa luonteeltaan koiraa. Se on seurallinen ja kiintyy ihmisiin. Yleensä se valitsee perheestä jonkun henkilön, jota se erityisesti palvoo.
Historia

Maine coonin alkuperästä liikkuu monenlaisia uskomuksia, joista yksi kertoo, että kissan pennut olivat kesykissan ja pesukarhun risteymiä. Tällainen lajien välinen risteytyminen on käytännössä mahdoton. On myös ajateltu, että maine coonit olivat tosiasiassa norjalaisia metsäkissoja, jotka olivat saapuneet viikinkien mukana Pohjois-Amerikkaan vuonna 1000.
Kuvitteellisia maine cooneja

Laiska ja lihava sarjakuvakissa Karvinen on rodultaan maine coon luojansa Jim Davisin mukaan.
Aiheesta muualla

Kuvia tai muita tiedostoja aiheesta Maine coon Wikimedia Commonsissa
Suomen Maine Coon kissat ry.
Luettelo Michael Jacksonin ja The Jackson 5:n konserttikiertueista

Michael Jackson vuonna 1988.
Tämä on luettelo Michael Jacksonin ja The Jackson 5:n konserttikiertueista. The Jackson 5 oli yhdysvaltalainen yhtye, johon kuului tunnettu poptähti Michael Jackson. Yhtyeen ensimmäinen kiertue oli vuonna 1970 ja viimeinen kiertue vuonna 1984.
Michael Jackson aloitti ensimmäisen soolokiertueensa vuonna 1987. Hänen viimeiseksi soolokiertueeksi jäi vuosina 1996-1997 kestänyt HIStory World Tour. Michael Jacksonin oli tarkoitus tehdä 50 konserttia Lontoossa usean vuoden tauon jälkeen, mutta hän kuoli sydämenpysähdykseen 25. kesäkuuta 2009.
Kiertueet > The Jackson 5

| Vuosi | Kiertue | Kesto | Konserttien lukumäärä |
| --- | --- | --- | --- |
| 1970 | The Jackson 5 First National Tour | 9. lokakuuta 1970 – Joulukuu 1970 (Yhdysvallat) | 14 |
The Jackson 5-yhtyeen ensimmäinen kiertue. Yksi konsertti, Buffalo, New York, jouduttiin peruuttamaan, sillä Michael Jackson sai tappouhkauksia.
| 1971 | The Jackson 5 Second National Tour | 1971 puoliväli – 12. syyskuuta 1971 (Yhdysvallat) | 42 |
The Jackson 5-yhtyeen toinen kiertue.
| 1971 | The Jackson 5 US Tour | Joulukuu 1971 – Tammikuu 1972 (Yhdysvallat) | 50 |
Yhtyeen kolmas kiertue.
| 1972 | The Jackson 5 European Tour | Marraskuu 1972 (Eurooppa) | 8 |
Yhtye rikkoi The Beatles-yhtyeen ennätyksen kyseisellä kiertueella. Yhtye esiintyi kiertueella kuningataräiti Elisabetille.
| 1973 | The Jackson 5 World Tour | Maaliskuu 1973 – Helmikuu 1975 (Maailmanlaajuinen) | n. 180 |
Yhtye kävi kiertueella esiintymässä Japanissa, Havaijilla, Isossa-Britanniassa, Etelä-Amerikassa, Hongkongissa, Australiassa, Uudessa-Seelannissa ja Filippiineillä.
| 1976 | The Jackson 5 Final Tour | Helmikuu 1976 (Filippiinit) | 6 |
Yhtyeen viimeinen kiertue Motown Recordsin vanhalla nimellä.
Kiertueet > The Jacksons

| Vuosi | Kiertue | Kesto | Konserttien lukumäärä |
| --- | --- | --- | --- |
| 1977 | European Tour | Toukokuu 1977 (Eurooppa) |  ? |
The Jacksons-yhtye esiintyi kiertueella Ranskassa, Saksassa, Hollannissa ja Isossa-Britanniassa. Kiertueella yhtye esiintyi Elisabet II:lle.
| 1978 | Interim Tour | Tammikuu 1978 (Yhdysvallat ja Eurooppa) |  ? |
The Jacksons-yhtyeen väliaikainen kiertue Euroopassa ja Yhdysvalloissa.
| 1979 | Destiny Tour | 22. tammikuuta 1979 – 26. syyskuuta 1979 (Maailmanlaajuinen) | 123 |
Yhtye kiersi 80:ssä Yhdysvaltain kaupungissa ja esiintyi useita kertoja Ranskassa, Hollannissa, Sveitsissa, Keniassa ja Isossa-Britanniassa. Useita konsertteja jouduttiin peruuttamaan, koska Michael Jackson sairastui flunssaan.
| 1981 | Triumph Tour | 9. heinäkuuta 1981 – 26. syyskuuta 1981 (Yhdysvallat) | 39 |
Kiertueesta tuli yksi The Jacksons-yhtyeen menestyneimmistä.
| 1984 | Victory Tour | 6. heinäkuuta 1984 – 9. joulukuuta 1984 (Yhdysvallat ja Canada) | 55 |
Victory-kiertue alkoi pian Victory-albumin julkaisun jälkeen. Kiertue käsitti 55 konserttia ja sen näki yli 2 miljoonaa ihmistä. Victory oli The Jacksons-yhtyeen viimeinen kiertue.
Kiertueet > Michael Jackson

| Vuosi | Kiertue | Kesto | Konserttien lukumäärä |
| --- | --- | --- | --- |
| 1987 | Bad World Tour | 12. syyskuuta 1987 – 24. lokakuuta 1987 (Japani)  13. marraskuuta 1987 – 28. marraskuuta 1987 (Australia) 23. helmikuuta 1988 – 6. toukokuuta 1988 (Pohjois-Amerikka) 24. toukokuuta 1988 – 11. syyskuuta 1988 (Eurooppa) 26. syyskuuta 1988 – 11. marraskuuta 1988 (Pohjois-Amerikka) 9. joulukuuta 1988 – 26. joulukuuta 1988 (Japani) 16. tammikuuta 1989 – 27. tammikuuta 1989 (Pohjois-Amerikka) | 123 |
Bad World Tour oli Michael Jacksonin ensimmäinen soolokiertue. 16 kuukautta kestänyt kiertue käsitti 15 eri maata, 4 maanosaa, 123 konserttia ja noin 4,4 miljoonaa katsojaa. Bad Tour oli tuotollisesti menestynein kiertue. Tämän ennätyksen kuitenkin rikkoi myöhemmin Dangerous World Tour ja myöhemmin uudestaan HIStory World Tour.
| 1992 | Dangerous World Tour | 27. kesäkuuta 1992 – 1. lokakuuta 1992 (Europe) 12. joulukuuta 1992 – 11. syyskuuta 1993 (Asia) 15. syyskuuta 1993 – 11. marraskuuta 1993 (Pohjois-Amerikka, Etelä-Amerikka ja Aasia)  | 69 |
Dangerous World Tour käsitti 69 konserttia maailmanlaajuisesti ja 3,5-3,9 miljoonaa katsojaa. Kaikki kiertuetulot Jackson lahjoitti omalle Heal The World Foundationille sekä muille hyväntekeväisyysjärjestöille. Kiertueen oli tarkoitus vielä jatkua, mutta Méxicossa pidetyn viimeisten 5 konsertin jälkeen Jackson perui loppukiertueen vedoten sairauteen. Kiertueesta on julkaistu virallinen DVD Michael Jackson – Live in Bucharest: The Dangerous Tour.
| 1996 | HIStory World Tour | 7. syyskuuta 1996 – 4. tammikuuta 1997 (Maailmanlaajuinen) 31. toukokuuta 1997 – 15. lokakuuta 1997 (Eurooppa ja Afrikka) | 82 |
HIStory World Tour käsitti yhteensä 35 maata 5 eri maanosassa, 56 kaupunkia, 82 konserttia ja noin 4,5 miljoonaa katsojaa. Tällä kiertueella Jackson kävi myös  Suomessa. Helsingin Olympiastadionilla tehdyt kaksi konserttia keräsivät yhteensä 87 000 katsojaa. Ensimmäinen konsertti, 24. elokuuta 1997, oli loppuunmyyty päivässä. Ensimmäinen konsertti myös taltioitiin ja näytettiin myöhemmin MTV3-kanavalla.
Kiertueet > Suunniteltu konserttisarja

| Vuosi | Kiertue | Kesto | Konserttien lukumäärä |
| --- | --- | --- | --- |
| 2009 | This Is It | 13. heinäkuuta 2009 – 6. maaliskuuta 2010 (Lontoo) | 50 |
Jackson viimeisteli ennen kuolemaansa 50 konsertin sarjaa Lontoon O2-areenalla. Konserttisarja rikkoi lipunmyynnin ennätyksiä.
Konsertit

| Vuosi | Konsertti | Huomautettavaa |
| --- | --- | --- |
| 1996 | The Royal Concert | Ilmainen Bruneissa pidetty konsertti Brunein sulttaanin kunniaksi. Konserttiin osallistui 60 000 katsojaa. |

| 1999 | Michael Jackson & Friends | Jacksonin järjestämä kahden hyväntekeväisyyskonsertin kattava sarja. Ensimmäinen konsertti pidettiin Koreassa ja jälkimmäinen Saksassa. |

| 2001 | Michael Jackson: 30th Anniversary Celebration: The Solo Years | Kaksi konserttia pidettiin Madison Square Gardenissa Jacksonin 30-vuotisen soolouran kunniaksi. Jackson esiintyi yhdessä veljiensä kanssa ensimmäistä kertaa sitten Victory Tour -kiertueen. |

| 2001 | United We Stand: What More Can I Give | Jacksonin järjestämä hyväntekeväisyyskonsertti, joka pidettiin RFK Stadiumilla. |
Cirque du Soleil

| Vuosi | Kiertue | Kesto | Konserttien lukumäärä |
| --- | --- | --- | --- |
| 2011 | Michael Jackson The Immortal World Tour | Alkaa syksyllä 2011 (Pohjois-Amerikka) |  ? |
Michael Jackson The Immortal World Tour on Cirque du Soleilin pitämä kiertueshow, joka alkaa syksyllä 2011 Pohjois-Amerikassa. Show tulee painottumaan Michael Jacksonin tunnetuiksi tekemiin tanssilikkeisiin sekä musiikkiin. Show'n toinen osa nähdään Las Vegasissa loppuvuodesta 2012. Se tulee olemaan kiertueshow'ta enemmän teatraalisempi, korostaen teknologiaa ja 3D-grafiikkaa.
Esiintymiset > The Jacksons

| Vuosi | Esiintyminen | Esitetyt kappaleet |
| --- | --- | --- |
| 1976 | The Carol Burnett Show | Forever Came Today |
| 1976 | Bozo Awards | ? |
| 1976 |  ? | Enjoy Yourself |
| 1976 | Freddie Prinze show | ? |

| 1977 |  ? | Get Happy |
| 1977 | American Music Awards | Good times |
| 1977 | Musikladen | Enjoy Yourself, Keep on Dancing, Dreamer |
| 1977 | N°1 | Keep on Dancing |
| 1977 | TopPop | Think Happy, Show You The Way To Go |
| 1977 | Top of the Pops | Show You the Way to Go |
| 1978 | TopPop | Shake Your Body (Down to the Ground) |
| 1978 |  ? | Destiny |
| 1978 | Soul Train | Push Me Away, Things I Do For You, Shake Your Body (Down To The Ground) |
| 1979 | Aplauso | Goin' Places, Destiny, Blame it On the Boogie, Shake Your Body (Down to the Ground) |
| 1979 | Best of Midnight Special | Shake Your Body (Down to the Ground) |
| 1979 |  ? | Shake Your Body (Down to the Ground) |
| 1979 |  ? | Destiny |
| 1983 | Motown 25: Yesterday, Today, Forever | I Want You Back, The Love You Save, Never Can Say Goodbye, I'll Be There |
Esiintymiset > Michael Jackson

| Vuosi | Esiintyminen | Esitetyt kappaleet |
| --- | --- | --- |
| 1973 | Academy Awards | Ben |
| 1980 | UNICEF Benefit Concert | Rock with You |
| 1981 | The Diana Ross Special | Rock with You, Ease On Down The Road |
| 1983 | Motown 25: Yesterday, Today, Forever | Billie Jean |

| 1983 | Beverly Theater | James Brown Tribute |
| 1986 | American Music Awards | We Are the World |

| 1988 | Grammy Awards | The Way You Make Me Feel, Man in the Mirror |
| 1990 | Sammy Davis, Jr. 60th Anniversary Celebration | You Were There |

| 1991 | MTV's 10th Anniversary Special | Black or White, Will You Be There |

| 1992 | Bill Clinton's Gala | We Are the World |

| 1993 | Inauguration of Bill Clinton | Gone Too Soon, Heal the World |
| 1993 | Super Bowl XXVII | Jam, Billie Jean, Black or White, Heal the World |

| 1993 | American Music Awards | Dangerous |
| 1993 | Soul Train Music Awards | Remember the Time |

| 1993 | NAACP Image Awards | Will You Be There |
| 1995 | Wetten, dass..? | Dangerous, Earth Song |

| 1995 | MTV Video Music Awards | Medley: "Don't Stop 'til You Get Enough" / "The Way You Make Me Feel" / "Scream" / "Beat It" / "Black or White" / "Billie Jean", Dangerous, You Are Not Alone |
| 1995 | Soul Train Music Awards | Dangerous, You Are Not Alone |
| 1995 | BET Awards | You Are Not Alone |

| 1996 | World Music Awards | Earth Song |
| 1996 | Brit Awards | Earth Song |

| 1997 | Elizabeth Taylor 65th Birthday Celebration | Elisabeth, I love you |
| 2001 | MTV Video Music Awards | 'N Sync & Michael Jackson - Break Dance |

| 2002 | American Bandstand's 50th Anniversary Celebration | Dangerous |
| 2002 | A Night at the Apollo | Dangerous, Black or White, Heal the World |

| 2003 | BET Awards | James Brown Tribute |
| 2006 | World Music Awards | We Are the World |
Margaret Abbott

| Mitalit | Mitalit | Mitalit |  |
| --- | --- | --- | --- |
|  Margaret Abbott |  Margaret Abbott |  Margaret Abbott |  |
Maa:   Yhdysvallat
Naisten golf
|  Olympialaiset  |  Olympialaiset  |  Olympialaiset  |  |
|  Kultaa | Pariisi 1900 | Golf |  |
Margaret Ives Abbott (15. kesäkuuta 1878 – 10. kesäkuuta 1955) oli yhdysvaltalainen golfaaja, joka voitti olympiakultaa Pariisin olympialaisissa 1900. Abbott oli ensimmäinen yhdysvaltalainen naisolympiavoittaja.